UEL: Floriana bi kwalifikazzjoni storika Iċ-champions Maltina, Floriana kisbu kwalifikazzjoni storika fil-UEFA Europa League meta fit-tieni round ta' kwalifikazzjoni, fl-Irlanda għelbu lil Linfield 1-0 biex nhar il-Ħamis li ġej jilagħbu kontra Flora Tallinn tal-Estonja, fis-Centenary Stadium. Floriana ħarġu tajjeb u wara disa' minuti huma fetħu l-iskor meta Brandon Paiber minn tarf il-kaxxa għadda l-ballun lura lil Matias Garcia li kien ġej bil-ġirja u minn 30 jarda bogħod venven xutt fil-baxx għar-rokna tax-xibka. Fis-17-il minuta, l-istess Paiber falla ċans tajjeb biex falla milli jird o ppja għall-Greens. Mal-ftuħ tat-tieni taqsima, il-goalkeeper ta' Floria­na, Ini Etim Akpan, wettaq save determinanti meta laqa' xutt ta' Jamie Mulgrew u mir-rebound Shayne Lavery falla l-mira. Iżda Floriana baqgħu jam­mistraw u fl-74 minuta l-Irlandiżi spiċċaw bi player inqas meta tkeċċa Ross Larkin għat-tieni karta safra wara foul fuq Diego Venancio. Madankollu bi player inqas, l-Irlandiż aktar qamu u bdew jużaw il-fiżika tagħhom konxji mill-fatt li l-players Furjaniż bdew jidhru għajjenin, tant, li kien aktar moħħhom li jżommu l-pussess tal-ballun milli jfittxu t-tieni goal. U prorpju lejn it-tmiem kellu jkun save mirakoluż ta' Akpan biex Floriana ma marrux għall-ħin barrani. Peró kollox ma' kollox il-Greens kien jimmeritahom din ir-reba minħabba li matul il-logħba kollha kienu teknikament l-aħjar team. Assistenti : Daniel McFarlane, Sean Carr (Skozja) Raba' Uff. : Greg Aitken (Skozja) Tkeċċa : R. Larkin 74 (L)